หุ้น11ม.ค.ยังดิ่งต่อ9จุด
หุ้นไทยยังลงแรง เจอแรงเทขายหุ้นใหญ่กลุ่มพลังงาน-ธนาคารพาณิชย์ ดัชนีร่วง 9.21จุด นักวิเคราะห์คาดดัชนีอาจลงทดสอบบริเวณ 1,000จุด หรือต่ำกว่า
11 ม.ค. 2554

หุ้นไทยยังลงแรง เจอแรงเทขายหุ้นใหญ่กลุ่มพลังงาน-ธนาคารพาณิชย์ ดัชนีร่วง 9.21จุด นักวิเคราะห์คาดดัชนีอาจลงทดสอบบริเวณ 1,000จุด หรือต่ำกว่า
ตลาดหุ้นไทยเช้าวันนี้ (11ม.ค.) ยังคงเจอแรงขายหุ้นขนาดใหญ่ นำโดยกลุ่มพลังงานและธนาคารพาณิชย์ ทุบดัชนีร่วงลงแรง 9.21 จุด หรือเกือบ1% ซื้อขายบริเวณ 1,008.82 จุด เนื่องจากเงินบาทอ่อนค่าลงต่อเนื่อง แถว 30.80 บาทแม้ว่าตลาดหุ้นในเอเชียมีทั้งบวกและลบคละกันก็ตาม 
นักวิเคราะห์ส่วนใหญ่ต่างมองตลาดหุ้นในเชิงลบวันนี้   คาดว่าดัชนีจะมีโอกาสลงไปทดสอบบริเวณ 1,000จุดหรือต่ำกว่านั้น  เนื่องจากนักลงทุนต่างชาติขนหุ้นออกมาขายไม่หยุดหลังจากวันก่อน ทิ้งมากถึง 5,252 ล้านบาท 
นักวิเคราะห์ บริษัทหลักทรัพย์ทิสโก้ มองดัชนีหุ้นผ่านจุดสูงสุดของเดือนม.ค.ไปแล้วที่ 1,056  จุด จะลงทดสอบ 1,000 , 980  จุด  และคาดว่าการประชุมคณะกรรมการนโยบายการเงิน(กนง.)ของธนาคารแห่งประเทศไทยในวันพุธที่ 12 ม.ค.นี้  ธปท.ปรับอัตราดอกเบี้ยนโยบายขึ้นอีก  0.25% เป็น  2.25% เพื่อสกัดเงินเฟ้อ  บวกต่อหุ้นกลุ่มธนาคาร  
แต่ปัจจัยลบคือนักลงทุนต่างประเทศขายหุ้นกลุ่ม TIP (ประเทศไทย ลง 1.7 %  , อินโดนีเซีย ลง 4.2 % และฟิลิปินส์ ลง 2.1 %) ส่งผลให้ให้ค่าเงินบาทอ่อนค่าทำ จุดสูงสุดใหม่ใน รอบ 3 เดือน  คาดจะอ่อนค่าต่อเนื่องใน 1 เดือนไป  31.30 บาท/ เหรียญสหรัฐ
นอกจากนี้ภายในเดือนนี้ สถาบันจะกลับมาขายสุทธิมากกว่า  10,000  ล้านบาท  ขายทำกำไรเงินลงทุนใน  LTF  ที่เข้าเกณฑ์ขายได้ประมาณ  2  หมื่นล้านบาท
"ดัชนีจะทรงกับลงทดสอบแนวรับ 1,000 , 980  จุด หากดีดกลับคาดไม่เกิน  1,032  จุด แนวโน้มวันนี้ :  คาด  SET  ลงต่อแต่มีลุ้นดีดกลับจากแนวรับ  1,008  และ 1,000  จุด 
กลุยุทธ์การลงทุนในช่วงนี้  ขายลด พอรฺ์ต แล้วนิ่ง   ลงรอดูอาการถึงกลางสัปดาห์หน้า  แต่หากต้องการเก็งกำไร  ลงแรงซื้อ  1,008 , 1,000  จุดขึ้นขาย  1,028 , 1,032  จุด  ส่วนหุ้นที่แนะนำ  ;  PTT , TOP , PTTEP , SCB , KTB , BAY , THCOM , BTS , KEST